|  |
| --- |
| grb_rh_3_jednobojni-dopis |
| **REPUBLIKA HRVATSKA** |
| **MINISTARSTVO PRAVOSUĐA, UPRAVE I DIGITALNE TRANSFORMACIJE** |
|  |

KLASA: 119-03/24-03/11

URBROJ: 514-08-03-01-02/03-24-02

Zagreb, 3. listopada 2024.

U skladu s raspisanim Oglasom za prijam namještenika u državnu službu na neodređeno vrijeme u Ministarstvo pravosuđa, uprave i digitalne transformacije, objavljenom u „Narodnim novinama“ broj 114/24 od 4. listopada 2024., objavljuje se

***OPIS POSLOVA RADNOG MJESTA I PODACI O PLAĆI***

**NAPOMENA:** Obavijest o mjestu i vremenu održavanja razgovora (intervjua) objavit će se na službenoj web stranici Ministarstva pravosuđa, uprave i digitalne transformacije <https://mpudt.gov.hr/> najmanje pet dana prije dana određenog za razgovor (intervju).

***Opis poslova radnog mjesta***

**GLAVNO TAJNIŠTVO**

**SEKTOR ZA PRAVNE, OPĆE I TEHNIČKE POSLOVE**

**SLUŽBA ZA OPĆE POSLOVE, POSLOVE SIGURNOSTI I ZAŠTITU NA RADU**

**Odjel za opće poslove**

**Pododsjek za tehničke poslove**

**- vozač državnog dužnosnika – 1 izvršitelj/ica (r.br. 64)**

- obavlja poslove prijevoza i pratnje državnih dužnosnika

- vodi potrebne evidenciju o uporabi službenog osobnog automobila te ih dostavlja po isteku mjeseca u svrhu evidencije korištenja vozila, prijeđenih kilometara i utroška goriva

- odgovoran je za održavanje, čistoću i ispravnost vozila

- po potrebi obavlja poslove prijevoza za potrebe Ministarstva te za potrebe prijevoza žrtava i svjedoka

- obavlja druge poslove po nalogu nadređenih.

***Podaci o plaći***

U skladu sa člankom 11. Zakona o plaćama u državnoj službi i javnim službama („Narodne novine“ broj 155/23 – u daljnjem tekstu: Zakon) plaća radnog mjesta sastoji se od osnovne plaće i dodataka na osnovnu plaću utvrđenih ovim Zakonom te ostalih primitaka u skladu s ovim Zakonom i općim propisom o radu. Osnovnu plaću u skladu s odredbom članka 12. stavka 2. Zakona o plaćama, čini umnožak koeficijenta za obračun plaće radnog mjesta na koje je službenik i namještenik raspoređen i osnovice za obračun plaće.

 Prema odredbama članaka 17. i 18. Zakona službenik i namještenik ima pravo na dodatak za radni staž, koji iznosi 0,5% na osnovnu plaću za svaku navršenu godinu radnog staža.

Osnovica za obračun plaće za državne službenike i namještenike utvrđena je Dodatkom III. Kolektivnom ugovoru za državne službenike i namještenike („Narodne novine“, broj 128/23) te iznosi:

* od 1. listopada 2023. pa nadalje 947,18 eura bruto.

Koeficijent za obračun plaće za radno mjesto utvrđen je u Tablici 1. – Jedinstvena radna mjesta u državnoj službi koja čini sastavni dio Uredbe o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“ broj 22/24 i 33/24 – isp.) i iznosi **1,43.**

***Razgovor (intervju) s Komisijom***

Komisija u razgovoru (intervjuu) s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi.

Rezultati razgovora (intervjua) vrednuju se bodovima od 0 do 10. Smatra se da je kandidat/kinja zadovoljio/la na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na razgovoru (intervjuu).